คนใจดำจับหมามัดเท้าโยนลงคลอง กะให้จมน้ำตาย ชาวบ้านเจอแจ้งกู้ภัยช่วยทัน (คลิป)
ชาวโซเชียลชลบุรี ตามล่าคนใจดำจับน้องหมา มัดขาหน้าหลังโยนทิ้งคลองระบายน้ำที่ศรีราชา หวังฆ่าทั้งเป็นให้จมน้ำตาย แต่มันยังตะกายตัวร้องได้ โชคดีชาวบ้านได้ยินเลยมาเห็น แจ้งกู้ภัยช่วยเหลือทันเมื่อเวลา 18.30 น. วันที่ 18 พ.ค.63 ผู้สื่อข่าวรายงานว่าได้รับเรื่องร้องเรียนจาก นายปิยะ ถนอมรอด ชาวบ้านชุมชนบ้านหนองพังพวย ต.ทุ่งสุขลา อ.ศรีราชา จ.ชลบุรี ว่ามีสุนัขสีดำ ถูกมัดขาหน้า และขาหลัง ถูกโยนทิ้งลงมาภายในคลองระบายน้ำสาธารณะ หวังที่จะฆ่าสุนัขทั้งเป็น โชคดีที่ชาวบ้านมาเห็น ก่อนแจ้งเจ้าหน้าที่ป้องกันและบรรเทาสาธารณะภัย เทศบาลนครแหลมฉบัง และเจ้าหน้าที่หน่วยกู้ภัยสว่างประทีป ศรีราชา เข้าช่วยเหลือได้ทันนายปิยะ กล่าวว่า ก่อนเกิดเหตุตนเองและชาวบ้านในบริเวณดังกล่าว ได้ยินเสียงสุนัขร้องครวญคราง จึงได้เดินสำรวจดู จนกระทั่งเดินมาพบสุนัขสีดำ อยู่ในสภาพถูกมัดขาหน้า และขาหลัง กำลังตะเกียกตะกาย เอาชีวิตรอด โดยพยายามดันจมูกขึ้นเพื่อหายใจ สร้างความสลดใจให้กับชาวบ้านที่มาพบเห็นเป็นอย่างมาก หลังจากนั้นจึงได้รีบประสานขอความช่วยเหลือไปยัง เจ้าหน้าที่ป้องกันและบรรเทาสาธารณะภัย เทศบาลนครแหลมฉบัง และเจ้าหน้าที่หน่วยกู้ภัยสว่างประทีป ศรีราชา เข้าช่วยเหลือ โดยเอาสวิงใหญ่ช้อนตัวสุนัขจากน้ำขึ้นมาได้อย่างปลอดภัยอย่างไรก็ตามชาวบ้านในพื้นที่คาดว่า เจ้าสุนัขตัวดังกล่าว น่าจะถูกคนใจดำลงมือมัดขาหน้าและขาหลัง แล้วโยนทิ้งลงมาในคลองระบายน้ำ เพื่อหวังที่จะฆ่าทั้งเป็น ทั้งคนที่ได้รับทราบเรื่องราวต่างขอให้เวรกรรมมีจริง และสนองกลับคนที่กระทำในครั้งนี้.
ชาวโซเชียลชลบุรี ตามล่าคนใจดำจับน้องหมา มัดขาหน้าหลังโยนทิ้งคลองระบายน้ำที่ศรีราชา หวังฆ่าทั้งเป็นให้จมน้ำตาย แต่มันยังตะกายตัวร้องได้ โชคดีชาวบ้านได้ยินเลยมาเห็น แจ้งกู้ภัยช่วยเหลือทัน 
ทารุณกรรมสัตว์,จับหมามัดเท้า,จับหมาโยนคลอง,คนใจดำ,ช่วยเหลือสุนัข,ชลบุรี,อ.ศรีราชา,ข่าวทั่วไป